Diari Oficial de la Generalitat Valenciana


Sumari del DOGV 3211, del 26-03-1998 (1998/2019)

RESOLUCIÓ de 3 de març de 1998, de la Direcció General de Funció Pública, per la qual es publica la relació d'aspirants que han superat les proves dels cursos d'adaptació del règim jurídic del personal laboral fix de la Generalitat Valenciana a la naturalesa dels llocs que ocupa, corresponents al nivell I (article 1 de la Llei 1/1996, de 26 d'abril).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3211

Data del DOGV
:   26-03-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/2019


Organisme emissor
:   Conselleria d'Economia, Hisenda i Administració Pública

Tipus de document
:   Resolució

RESOLUCIÓ de 3 de març de 1998, de la Direcció General de Funció Pública, per la qual es publica la relació d'aspirants que han superat les proves dels cursos d'adaptació del règim jurídic del personal laboral fix de la Generalitat Valenciana a la naturalesa dels llocs que ocupa, corresponents al nivell I (article 1 de la Llei 1/1996, de 26 d'abril). [1998/X2019]
  
Una vegada concloses les proves selectives dels cursos d'adaptació del règim jurídic del personal laboral fix de la Generalitat Valenciana a la naturalesa dels llocs que ocupa, corresponents al nivell I (article 1 de la Llei 1/1996, de 26 d'abril) convocats per Resolució de 16 de setembre de 1997, del sotssecretari per a la Modernització de les Administracions Públiques (DOGV núm. 3.084, de 23 de setembre de 1997), i en estricte compliment del que preveu l'apartat 5.2 de la base 5 de l'Ordre de 18 de desembre de 1996, de la Conselleria de Presidència, per la qual es convocaren els cursos d'adaptació, (DOGV núm. 2.896, de 24 de desembre de 1996), resolc:
  
Primer
  
Publicar, a proposta de la Comissió Qualificadora, la llista d'aspirants que han superat els cursos d'adaptació corresponents al nivell I (article 1 de la Llei 1/1996, de 26 d'abril, de la Generalitat Valenciana, d'adaptació del règim jurídic del personal de la Generalitat Valenciana a la naturalesa dels llocs que ocupa, (DOGV núm. 2.738, de 30 d'abril), i que es detallen a continuació:
  
Segon
  
Segons es preveu textualment en l'article 8 de l'esmentada Llei 1/1996, els aspirants detallats en l'apartat anterior, seran nomenats simultàniament funcionaris o funcionàries de carrera una vegada acabats els processos d'adaptació del règim jurídic del personal de la Generalitat Valenciana a la naturalesa dels llocs que ocupen en cadascun dels grups de titulació i sector de l'administració, prèvia acreditació d'estar en possessió del títol requerit en el respectiu grup de titulació.
  
Contra aquesta resolució, que no posa fi a la via administrativa, es podrà interposar recurs ordinari davant el conseller d'Economia, Hisenda i Administració Pública, en el termini d'un mes comptat des de la publicació en el Diari Oficial de la Generalitat Valenciana, segons que estableixen els articles 114 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Transcorreguts tres mesos des de la interposició sense que hi recaiga resolució expressa, es podrà entendre desestimat, sol·licitar l'expedició de certificació d'acte presumpte a què es refereix l'article 44 de la llei esmentada, i deduir contra aquest acte presumpte recurs contenciós administratiu davant la Sala d'aquesta Jurisdicció del Tribunal Superior de Justícia de la Comunitat Valenciana, dins del termini de dos mesos comptats des de les dates previstes en l'article 44.5 de la repetida Llei 30/1992. La interposició del recurs requerirà la comunicació prèvia a la Conselleria d'Economia, Hisenda i Administració Pública a què es refereixen els articles 110.3 de la Llei 30/1992 i 57.2 f) de la Llei de 27 de desembre de 1956, Reguladora de la Jurisdicció Contenciosa Administrativa (disposició addicional onzena de la Llei 30/1992).
  
Tot això sense perjudici que puga exercir-se qualsevol altre recurs o acció que s'estime procedent.